HR
C 252/76
Službeni list Europske unije
17.7.2023.
Tužbeni zahtjev Tužitelj od Općeg suda zahtijeva da: — proglasi i odluči da se: — poništava odluka izvršnog odbora br. [povjerljivo] (1) od 15. srpnja 2022.; — tužitelju naknadi šteta ex aequo et bono u iznosu od 5 000 eura na temelju štete prouzrokovane ukazanim nezakonitostima, a koja nije u dostatnoj mjeri nadoknađena poništenjem odluke koja negativno utječe; — tuženiku naloži snošenje troškova.
Tužbeni razlozi i glavni argumenti U prilog osnovanosti tužbe tužitelj ističe pet tužbenih razloga. 1.
Prvi tužbeni razlog koji se temelji na povredi članka 24.
Pravilnika o osoblju za dužnosnike Europske unije (u daljnjem tekstu: Pravilnik o osoblju) nezakonitim povećanjem broja postupaka i tijelâ za imenovanje za postupanje po tužiteljevu zahtjevu za pomoć, što je bespotrebno učinilo složenim spis čiji je najveći dio izostavljen iz ispitivanja drugog zahtjeva, a to je imalo za posljedicu iskrivljavanje konteksta. 2.
Drugi tužbeni razlog koji se temelji na povećanju broja tijelâ za imenovanje i na, u najmanju ruku, objektivnoj povredi načela nepristranosti.
Tužitelj se poziva na sukob interesa i na uskraćivanje prava na dvostruko upravno ispitivanje njegova spisa, koje bi bilo neutralno. 3.
Treći tužbeni razlog koji se temelji na pogrešci koja se tiče prava koju je počinilo tijelo za imenovanje kad je tužiteljev zahtjev za pomoć razmotrilo samo s obzirom na članak 12.a Pravilnika o osoblju, a ne s obzirom na članak 12., što je dovelo do očite pogreške u ocjeni u pogledu postojanja neprikladnih postupanja prema tužitelju. 4.
Četvrti tužbeni razlog koji se temelji na povredi prava na saslušanje na djelotvoran način, zbog toga što tužitelju, barem pravodobno, nisu dostavljeni svi dokazi na kojima su istražitelji utemeljili svoje izvješće o upravnoj istrazi kao ni oni na temelju kojih je tijelo za imenovanje donijelo svoju odluku, čime je povrijeđeno pravo na pošteno suđenje. 5.
Peti tužbeni razlog koji se temelji na povredi dužnosti pružanja pomoći zbog toga što tuženik tijekom istrage nije donio prikladne mjere zbog čega je došlo do povrede dužnosti postupanja u razumnom roku.
(1)
Povjerljivi podaci su izostavljeni.
Tužba podnesena 24. svibnja 2023. – Fridman/Vijeće (Predmet T-296/23) (2023/C 252/91) Jezik postupka: francuski Stranke Tužitelj: Mikhail Fridman (London, Ujedinjena Kraljevina) (zastupnici: T. Marembert i A. Bass, odvjetnici) Tuženik: Vijeće Europske unije
Tužbeni zahtjev Tužitelj od Općeg suda zahtijeva da: — poništi Odluku Vijeća (ZVSP) 2023/572 (1) od 13. ožujka 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine, u dijelu koji se odnosi na tužitelja;